UTØYA-OVERLEVENDE: Khamshajiny Gunaratnam, her avbildet i 2012, har tidligere stått frem for å fortelle om sine opplevelser på Utøya den 22. juli i 2011. Nå blir nestlederen i Oslo Arbeiderparti varaordfører. Foto: Jan Petter Lynau ,

Khamshajiny Gunaratnam (27) blir ny varaordfører i Oslo

Hun overlevde 22. juli-angrepet ved å svømme fra Utøya. Nå

blir 27-åringen Khamshajiny Gunaratnam (Ap) den neste varaordføreren i Oslo.

Eivind Lindkvist Johansen

Nilas Johnsen

Oppdatert 20. oktober 2015

Artikkelen er over fire år gammel

Det får VG bekreftet tirsdag ettermiddag. Det var NRK som først omtalte saken.

Gunaratnam vil først formelt bli valgt i forbindelse med bystyrets konstituerende møte onsdag denne uken.

27-åringen er fra tidligere nestleder i Oslo Arbeiderparti og fra bydel Grorud.

Hun har også bakgrunn fra sentralstyret i AUF og har studert samfunnsgeografi ved Universitetet i Oslo.

– Veldig hyggelig å bli innstilt av Aps bystyregruppe. Men, jeg har stor respekt for demokratiet - det er bystyret som konstituerer og velger i morgen, sier 27-åringen til VG tirsdag ettermiddag.

Gunaratnam i VG-kronikk fra 2011: Mitt håp: Aldri mer 22/7 (krever innlogging)

Overlevde Utøya

Politikeren har tidligere fortalt om sine opplevelser som en av de overlevende fra 22.juli-terrorangrepet på Utøya. Hun var på øya, men unnslapp massemorderen ved å legge på svøm.

I ettertid omtalte hun hendelsen som «den verste dagen i mitt liv», men lovet også at det var viktigere enn noensinne å bevare engasjementet sitt på vegne av de som mistet livet (se intervju fra 2012 i bunn av artikkelen).

Mandag formiddag lanserte de tre samarbeidspartiene sine planer for Oslo de neste fire årene. I den nye byrådserklæringen kom det blant annet frem at de tre partiene ønsker å gjøre Oslo sentrum bilfritt i løpet av 2019.

Sett denne? Akershus Høyre om byrådets E18-planer: En krigserklæring

Stang var interessert i vervet

Mandag uttalte hovedstadens tidligere ordfører Fabian Stang at han var klar til å bli en «lojal varaordfører» i Oslo, men etter det VG erfarer følte Ap seg ukomfortable med ideen om at Stang skulle få vervet.

Høyre-politikeren bekreftet da at partiet ville ha sagt ja til vervet om de fikk sjansen.

– Jeg ville ha vært en meget lojal varaordfører, og ikke overskygget Marianne Borgen. Jeg er god på å kjenne min plass, sa Stang til VG.

Publisert: 20.10.15 kl. 16:39 Oppdatert: 20.10.15 kl. 17:34

Les også